**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: HIV/4211-…/2020.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2020. november 3-ai nyilvános ülésére**

**Tárgy:** „Általános iskolai kiválósági központok határokon átnyúló fejlesztése”– **Knowledge Well** című nemzetközi projekt támogatása

**Az előterjesztő:** Papp Gábor polgármester

**Készítette:** dr. Horváth Katalin pályázati ügyintéző

**Megtárgyalta:** Pénzügyi, Turisztikai és Városfejlesztési Bizottság

Emberi Erőforrások Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

Az Interreg V-A Magyarország-Horvátország Együttműködési Program keretében Hévíz Város Önkormányzat az „Általános iskolai kiválósági központok határokon átnyúló fejlesztése”, *Knowledge Well* című pályázat benyújtása 2019. május 3-án történt meg, melynek pozitív elbírálásáról 2020. február 6-án született döntés. 2020. július 31. napján került aláírásra a támogatási szerződés Kapronca Város, valamint a hazai Külgazdasági és Külügyminisztérium által.

**A projekt célja** öt megfelelően felszerelt és kompetens kiválósági központ létrehozása Magyarország-Horvátország határon átnyúló partnerterületén, ezzel megteremtve az általános iskolai minőségi oktatási programok lehetőségét. A projekttevékenységek Koprivnica-Križevci Megyében (Horvátország), illetve Zala és Baranya megyékben valósulnak meg.

**A projekt résztvevői**

- fő kedvezményezett: Kapronca Város (HR)

- partner: Hévíz Város Önkormányzat – Illyés Gyula Általános és Alapfokú Művészeti Iskola

- partner: pécsi Sztárai Mihály Általános Iskola

**Projekttevékenységek**

A megvalósítási időszak során számos projekttevékenységet hajtanak végre, melyek közül a legfontosabb a tanárok és a szakmai munkatársak képzése a kiváló diákokkal való foglalkozás érdekében. Tapasztalt mentorok oktatják a tanárokat, segítve őket, hogy gyarapítsák ismereteiket és készségeiket a kiváló diákokkal való foglalkozás terén a természet-, társadalom- és műszaki tudományok területén.

Az Illyés Gyula Általános és Alapfokú Művészeti Iskola részéről az 5-6. évfolyamon mindösszesen 36 diákot és 8 pedagógust kell bevonni a projekt megvalósításába. A kiváló diákokkal 4 tantárgyat érintve dolgoznak együtt a hévízi oktatók, így kémia, matematika, informatika és történelem területén.

A pedagógusok részére kerekasztal-beszélgetéseket és workshopokat kell szervezni. Az **első kerekasztal-beszélgetés** Kaproncán, míg a második Pécsen kerül megrendezésre.

A projekt megvalósítási időszaka során **több projektmeeting**et szerveznek a partnerek, melyek közül a másodikért felelős Hévíz Város Önkormányzat (várható időpont 2021. január).

2021 májusában Pécsen, majd 2021 júniusában Kaproncán lesz **határokon átnyúló tábor** a kiváló diákok számára.

2021 októberében Hévíz Város Önkormányzat szervezi az első, **határokon átnyúló vetélkedő**t a kiváló diákok számára, s abban a hónapban rendezi meg az Önkormányzat az első workshopot a hátrányos helyzetű csoportoknak.

A **zárókonferencia** 2022. januárban kerül megrendezésre, melynek Hévíz városa ad otthont. 2022 januárjában Kapronca városa szervezi meg a második határokon átnyúló vetélkedőt a kiváló diákoknak, illetve a második workshopot a hátrányos helyzetű csoportoknak.

**A projekt költségvetése**

A projekt teljes költségvetése 237,887.19 €, ebből 73.020,20 € Hévíz Város Önkormányzatáé. A 73.020,20 € összeg 85%-át az Európai Regionális Fejlesztési Alap (ERFA) biztosítja, 10%-át a Magyar Állam folyósítja hazai társfinanszírozás keretein belül, Hévíz Város Önkormányzatnak pedig 5% önerőt kell biztosítania, mely ebben az esetben mindösszesen 3.651 €, azaz megközelítőleg 1.334.130,79 forint.

**Projektmegvalósítási időszak:** 2020. június 1 – 2022. január 31.

Magyarország helyi önkormányzatairól szóló 2011. évi CLXXXIX. törvény 42. § 6. pontja alapján a képviselő-testület kizárólagos hatásköre a megállapodás külföldi önkormányzattal való együttműködésről.

Tisztelt Képviselő-testület!

Kérem, az előterjesztést megvitatni, és a határozati javaslatot elfogadni szíveskedjenek!

A döntés elfogadása minősített szótöbbséget igényel.

**2.**

**Határozat**

1. Hévíz Város Önkormányzat Képviselő-testülete az előterjesztésben foglaltakat megismerte és elfogadja.
2. A Képviselő-testület, a pályázat megvalósításához a szükséges önerőt, 3.651 Eurót, jelen árfolyamon 1.334.130,79Ft-ot, a Hévíz Város Önkormányzat a 2020. évi költségvetéséről szóló 5/2020. (II.12.) számú rendelet 1/1. melléklet személyi juttatások és azok járulékai terhére biztosítja. Ugyanekkora összegben a felszabaduló tartalékot a projekt megvalósításához biztosítja, és a 2/2 melléklet egyéb ki nem emelt dologi kiadás sorához rendeli.

Felelős:     Papp Gábor polgármester

Határidő:   azonnal

1. A Képviselő-testület felkéri a jegyzőt, hogy Hévíz Város Önkormányzat 2020. évi költségvetéséről szóló számú 5/2020. (II.12.) rendelet módosítására irányuló rendelet-tervezet kidolgozásáról gondoskodjon.

Felelős: dr. Tüske Róbert jegyző

Határidő:   azonnal

**3.**

**Bizottsági állásfoglalás**

**4.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| dr. Horváth Katalin | pályázati ügyintéző |  |  |
| dr. Tüske Róbert | törvényességi felülvizsgálat |  |  |
|  |  |  |  |
|  |  |  |  |
|  |  |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |