Iktatószám: HIV/1266-/2020.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2020. november 3-ai nyilvános ülésére**

**Tárgy:** Hévíz 1. számú vegyes fogorvosi körzet rendelési idejének megváltoztatási kérelme

**Az előterjesztő:** Papp Gábor polgármester

**Készítette:**  Fábiánné Hoffman Márta osztályvezető

Varga András Intézményvezető

**Megtárgyalta:** Emberi Erőforrások Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

Hévíz Város Önkormányzata, Felsőpáhok Község Önkormányzata, Nemesbük Község Önkormányzata, Vindornyalak Önkormányzata (továbbiakban: Önkormányzatok) az 1. számú vegyes fogorvosi körzet feladat-ellátási szerződését Dr. Hubayné Dr. Hubay Ildikó Mária fogorvossal az önálló orvosi tevékenységről szóló 2000. évi II. törvény 2/B § (39 bekezdés *b)* pontja alapján hat hónapos felmondási idővel 2020. december 31. napjával felmondták.

Dr. Hubayné Dr. Hubay Ildikó Mária (ügygondnoka: Dr. Hubay Sándor) 2019. április 1-től munkaszerződés keretében biztosította Dr. Hetényi Marinetta Orsolya fogszakorvos által az alapellátást, felére csökkentett rendelési idővel, heti 15 órában 2019. szeptember 30-ig.

Hévíz Város Önkormányzat Képviselő-testülete a 201/2019. (IX. 20.) határozata értelmében 2019. november 30-ig engedélyezte a csökkentett 15 óraszámú rendelést, majd 2019. december 1-től a teljes, 30 órás rendelés időt állította vissza. Az érintett további települések ezzel megegyező döntést hoztak.

A működési engedélyt kiadó Zala Megyei Kormányhivatal Keszthely Járási Hivatala Népegészségügyi Osztálya (a továbbiakban: Népegészségügyi Osztály) a ZA-01/NEO/0261-24/2020. számú határozatával Dr. Hubayné Dr. Hubay Ildikó Mária fogszakorvos **működési engedélyét módosította** és Hévíz Város 1. számú fogászati körzetében a fogászati alapellátást tartós helyettesítéssel **2020. december 31. napjáig engedélyezte, a működési engedélyét e nappal visszavonta.**

2020. október 1. napjától a tartós helyettesítést ellátó orvos személye változott Dr. Hetényi Marinetta Orsolya helyett Dr. Cseh Ildikó Magdolna látja el a feladatot 2020. december 31. napjáig.

A Népegészségügyi Osztály által módosított 2020. október 1. napján kelt működési engedély a Képviselő-testület által és a korábbi engedélyben meghatározott rendelési időt tartalmazza:

**hétfő: 8.00-14.00**

**kedd: 8.00-14.00**

**szerda: 8.00-15.00**

**csütörtök: 9.00-17.00**

**péntek: 7.00-10.00 óráig**

A 2020. október 8. napján hatóságunkhoz érkezett Dr. Hubay Sándor eseti gondnok bejelentésében kérte a rendelési idő módosítását, Dr. Cseh Ildikó Magdolna elfoglaltságaira tekintettel - megjegyezve, hogy ez az év végéig 12 napot érint - az alábbiak szerint:

**hétfő: szünnap**

**kedd: 8.00-17.00**

**szerda: 8.00-17.00**

**csütörtök: 8.00-17.00**

**péntek: 7.00-10.00 óráig**

Az önálló orvosi tevékenységről 2000. évi II. törvény 2/B § (1) bekezdése A praxisjoggal rendelkező háziorvos és az adott praxisjoggal érintett települési önkormányzat közötti feladat-ellátási szerződés (a továbbiakban: feladat-ellátási szerződés) kötelezően tartalmazza legalább az alábbi tartalmi elemeket:

d)  a rendelési idő meghatározása, azzal, hogy az adott településen működő, praxisjoggal rendelkező háziorvosok kötelesek rendelési idejüket összehangoltan kialakítani.

A fentiek alapján a rendelési idő megváltoztatása a hatályos ZA-01/NEO/0261-24/2020. működési engedély módosító határozatban szereplő időpont vonatkozásában a Képviselő-testület döntése alapján lehetséges.

**Dr. Jobbágy Mariann a 2. számú vegyes fogorvosi körzet rendelési ideje az alábbiak szerint alakul:**

**Rendelési ideje:**Hétfő: 12.00 - 18.00  
Kedd: délelőtt iskolafogászat (ellátás sürgős esetben)  
Szerda: 10.00 - 16.00  
Csütörtök: 08.00 - 14.00  
Péntek: délelőtt iskolafogászat (ellátás sürgős esetben)

A két körzet fogorvosa nem rendelkezik megállapodással egymás helyben történő helyettesítése tárgyában, azonban a feladatellátásra szerződött Önkormányzatok nevében Hévíz Város Polgármesterének veszélyhelyzetre vonatkozó utasítása szerint az alkalmankénti helyettesítést Dr. Jobbágy Marianna rendszeresen vállalta, és vállalja a jövőben is.

Mindezek mellett a hétfői szünnap és a délelőtti rendelés hiánya az ellátásban gondot okozhat, hiszen egy hétvégi fogpanasz esetén sokan nem veszik igénybe a hétvégi fogászati ügyeletet és hétfő reggel jelentkeznek a rendelésen. A betegek, a lakosság érdekeit az szolgálja, ha az adott körzet fogorvosa a hét minden napján elérhető.

Tisztelt Képviselő-testület!

Kérem az előterjesztés megvitatását, a határozati javaslatok elfogadását. A döntésekhez egyszerű többség szükséges.

**2.**

1. alternatíva **Határozati javaslat**

1. Hévíz Város Önkormányzat Képviselő-testülete Dr. Hubayné Dr. Hubay Ildikó fogászati szolgáltató eseti gondnoka Dr. Hubay Sándor részéről tett bejelentését, a Hévíz 1. számú vegyes fogorvosi körzet tartós helyettesítését 2020. december 31. napjáig tudomásul veszi. Helyettesítő fogorvos Dr. Cseh Ildikó Magdolna fogorvos.

2. A Képviselő-testület **nem járul hozzá**, a tartós helyettesítés ZA-01/NEO/0261-24/2020. számú működési engedélyben szereplő rendelési idő - hétfő: 8.00-14.00, kedd: 8.00-14.00, szerda: 8.00-15.00, csütörtök: 9.00-17.00, péntek: 7.00-10.00 óráig - megváltozásához.

3. A 2. pont szerinti módosítás a feladat-ellátásban érintett többi önkormányzat egyetértése esetén hatályos.

**Felelős:** Papp Gábor polgármester

**Határidő:** 2020. október 31.

1. alternatíva **Határozati javaslat**

1. Hévíz Város Önkormányzat Képviselő-testülete Dr. Hubayné Dr. Hubay Ildikó fogászati szolgáltató eseti gondnoka Dr. Hubay Sándor részéről tett bejelentését, a Hévíz 1. számú vegyes fogorvosi körzet tartós helyettesítését 2020. december 31. napjáig tudomásul veszi. Helyettesítő fogorvos Dr. Cseh Ildikó Magdolna fogorvos.

2. A Képviselő-testület **hozzájárul**, a tartós helyettesítés ZA-01/NEO/0261-24/2020. számú működési engedélyben szereplő rendelési idő megváltoztatásához az alábbiak szerint: hétfő: szünnap, kedd: 8.00-17.00, szerda: 8.00-17.00, csütörtök: 8.00-17.00, péntek: 7.00-10.00 óráig.

3. A 2. pont szerinti módosítás a feladat-ellátásban érintett többi önkormányzat egyetértése esetén hatályos.

**Felelős:** Papp Gábor polgármester

**Határidő:** 2020. október 31.

**4.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| **Fábiánné Hoffman Márta** | **ügyintéző/hatósági osztályvezető** |  |  |
| **Szintén László** | **Közgazdasági osztályvezető/pénzügyi ellenőrzés** |  |  |
| **dr. Tüske Róbert** | **törvényességi felülvizsgálat** |  |  |

|  |  |  |  |
| --- | --- | --- | --- |
| **Külsős partner** | | | |
| **Név** | **beosztás** | **aláírás** | **megjegyzés** |
| **TASZII**  **Varga András** | **intézményvezető** |  |  |