**Tanév végi beszámoló 2019/2020. tanév**

**I. Helyzetelemzés**

1. **Személyi feltételek**

* Foglalkoztatott pedagógusok száma teljes munkaidőben: 22 fő
* Foglalkoztatott pedagógusok száma részmunkaidőben (aki kizárólag az adott intézményben dolgozik): 0 fő
* Foglalkoztatott pedagógusok száma óraadóként (megbízási szerződés alapján): 2 fő
* Balázs Árpádné, ének-zene heti 4 óra
* Őri Bettina, angol nyelv heti 14 óra
* Más intézményből áttanító pedagógusok száma: 1 fő
* Galuskáné Csöndes Eszter kémia heti 14 óra
* Foglalkoztatott NOKS-os pedagógusok száma: 0 fő
* Gyakornok: 0 fő
* Pedagógus I. fokozat: 4 fő
* Pedagógus II. fokozat: 14 fő
* Mesterpedagógus (fő) – melyből szakértő, szaktanácsadó: (4 fő)
* Kutatótanár: 0 fő
* Pedagógusminősítési eljárásban érintettek száma a 2019/2020-as tanévben: 2 fő
* Szakos ellátottság: 100 %
* Nevelő-oktató munkát közvetlenül segítők száma: 3fő
* Technikai dolgozók száma: 5 fő
* Közfoglalkoztatottak száma: 0 fő
* A tanév során jelentkezett nehézségek a foglalkoztatásban
* Schemmerl Júliát – angol szakos kolléganőnket – betegsége hátráltatta a munkában. Augusztus végén derült ki, hogy a tanévet nem tudja megkezdeni. Óráit 1 fő óraadóval, ill. a fennmaradó órák angol nyelv szakos tanárok közti szétosztásával tudtuk megoldani. Ennek következtében minden angol nyelv szakosunk az egész tanév során magas óraszámban dolgozott.
* Galuskáné Csöndes Eszter gyermeke megbetegedett, hosszabb időre kezelésre szorult. Az órák szakos helyettesítésében Kadlicskóné Szládovits Mónika és Kajtár Péter segített be.
* Továbbképzések
* ELMS Informatikai Zrt.: Az interaktív panel alkalmazása a tanulás-tanítás folyamatában (8 fő)
* Elekes Lívia, Fraller Csaba, Gál Tamás, Imeli István, Krizbai Csilla, Péter Csaba, Rónaky Attiláné, Zámbó Andrea
* ELMS Informatikai Zrt.: Az interaktív panel alkalmazása a mindennapi pedagógiai gyakorlatban
* Zámbó Andrea
* Neteducatio Kft.: A gamafication elmélete és gyakorlata kezdőknek
* Krizbai Csilla
* Pénziránytű Alapítvány: PÉNZ7 Okosan a befektetésekről
* Tombor Ildikó

A pedagógus továbbképzés tervezése során figyelembe vettük a pedagógus továbbképzési időszakok sorrendiségét, illetve az iskola érdekeit képviselő képzések elsőbbrendűségét. A kínálatokból mindig próbáltuk azokat a képzéseket választani, amelyek vagy ingyenesek voltak, vagy az iskola továbbképzési keretébe belefértek. Sajnálom, hogy az új képzettséget, végzettséget biztosító 120 órás akkreditált képzések (a magas árak miatt) nem férnek bele az intézményi keretbe.

* A pedagógusok végzettségei a 100 %-os szakos lefedettséget biztosítják. Az ének és kémia szakképzettség hiányát áttanító kollegákkal oldjuk meg. A végzettségek kényes egyensúlya jellemzi a tantárgyfelosztásunkat, amely kisebb változás esetén is könnyen borulhat, károkat szenvedhet. A német nyelv szakos nyugdíjba vonuló kollega pótlása nagyon fontos, mivel tantestületen belül helyettesítése nem megoldható.   
  A technikai dolgozók száma és végzettsége pontosan lefedi az iskola igényeit, jelenleg velük probléma nélkül meg tudjuk oldani a szükséges feladatokat.
* A NOKS beosztású kollegák munkája pótolhatatlan az iskola gördülékeny munkamenetében. Számuk ideális, ezzel a létszámmal lehet csak elvégezni a felmerülő feladatokat.

1. **Tárgyi, infrastrukturális feltételek**

***Jelentősebb beruházások, felújítások, karbantartások,***

***oktató- nevelő munka eszközfeltételei:***

* A tanév kezdés előtti hónapban a 12-es terem parkettája fel lett újítva, a 32-es tanteremé pedig a hibás helyeken javítva lett. Az elkészített parketta nagymértékben növeli a biztonságot és a komfortérzetet.
* A nyár folyamán a szükséges tisztító festéseket, mázolásokat a Tankerület finanszírozásával a hévízi GAMESZ szakemberei megvalósították. A szükséges kisebb javításokat (WC, csempe) szintén megoldották.
* Az idei nyáron még nem látjuk a karbantartási lehetőségeinket, bár több terem, ill. a tanári konyha linóleumának cseréje javítása, nagyon időszerű lenne.
* A tantermekben a tanév végére mindenhol megtörtént a sötétítők pótlása, cseréje. Ez elengedhetetlen volt a projektorok megfelelő szintű használatához.
* Az iskolabútoroknál időszerű volt a térképszekrény és a tanulói asztalok beszerzése. Az idei igényeinket szintén jeleztük a tankerület felé, reméljük, ebből minél több megvalósul.
* A tanév során a Gimnázium Alapítványa komoly támogatást nyújtott iskolánknak. A titkárságon elavult számítógép cseréjét finanszírozták. 5 tantermünkben fixre szerelt állvánnyal projektort szerzett be. A pedagógus laptopokhoz külső CD DV lejátszó és hangfal beszerzés is megvalósult.
* A kollégiumban a GAMESZ a fennmaradó szobáknál is megvalósította régi szőnyegpadló lecserélését új parkettára.

1. **A tanév általános értékelése**

***A tervezett programok megvalósulása***

* Az iskola számítógépes ellátottsága a TIOP 1.1.1 pályázattal egyenesbe került. Az tavalyi pedagógus laptop program nagyban segíti az IKT kompetenciák kihasználását, a tanórák érdekesebbé tételét, az elektronikus napló kezelésének meggyorsítását, illetve az adatszolgáltatást és kapcsolattartást. Ezen a területen már csak a titkárság, kollégium és a könyvtár ellátottsága szorul fejlesztésre.
* A pedagógusok minősítése folyamatosan zajlik, melynek keretében ebben a tanévben 2 kollégánk portfólióját fogadták be. A minősítésre a koronavírus helyzet miatt, 1 pedagógusnál került sor. A tantestület 82 %-a már átesett a pedagógusminősítésen.
* A tanulók fejlesztése tehetséggondozása és felzárkóztatása ebben a tanévben is folyamatos megvalósításra került. Figyeltük a szükséges igényeket és próbáltuk a diákok képességeit a lehető legmagasabb szintre hozni. A félévhez képest is sikerült előrelépnünk. Ennek a munkának az eredménye megfigyelhető a remek érettségi eredményeken.
* Nagy figyelmet fordítottak osztályfőnökeink és szaktanáraink a lemorzsolódással veszélyeztetett tanulókra. Az elvégzett munka eredményeként az év végén az előírt kritériumoknak már egyetlen tanulónk sem felelt meg, így a tanév végére nincs lemorzsolódással veszélyeztetett tanulónk. Természetesen osztályfőnökeink tudják, hogy a csoportjukban kik azok, akikre továbbra is nagy figyelmet kell fordítani, hol kell a folyamatos szülővel történő kommunikációt fenntartani.
* A pedagógiai programban felsorolt terveket, szervezett programokat megvalósítottuk, a tanulók szaktárgyi, szellemi, kulturális fejlesztése sikeres volt.
  + A Bibó Nap, gólyatábor, szalagavató, iskolai Advent, Bibó Bál, Ballagás mind-mind visszatérő eseménye az iskolának.
  + A zalaegerszegi színházlátogatások, szekszárdi német nyelvű színház, angol nyelvű színház, költészet napi program, történelmi témájú kirándulások, rendhagyó irodalom órák, Operakaland, Filharmónia, Parlamenti látogatás, Séta program, vizuális-kultúrás kirándulás, Csokonai Napok, Grazi Karácsonyi Vásár, Városi Ünnepeken való részvétel mind-mind szélesíti, színesíti tanulóink ismereteit.
  + Ebben az évben is lezajlott két pedagógus irányítása mellett, 6 osztály részvételével a Pénz7 témahét. A tavalyi évhez képest 4 új csoportot vontuk be a témahét programjába. A tapasztalatok idén is pozitívak, további folytatásra ösztönzők.
  + Hévíz Városának részvétele mellett több diákunk vett részt uniós programokon. Több külföldi települést képviselő diákkal dolgoztak együtt, fejlesztették tájékozottságukat helyben és külföldön is. A nyár folyamán Hévíz Város Önkormányzatával együttműködve EU-s projekt keretében fejlesztjük a robotika iránt érdeklődő pedagógusok és tanulók lehetőségeit.
  + A sportesemények Közgáz Kupa, Asbóth Kupa, Fair Play Kupa, röplabda házibajnokság, diákolimpiai megmérettetések.
  + Az intézményi dokumentumok átdolgozása 6-8 fős csoportokban zajlott. A kijelölt szempontok szerinti módosítási javaslatokat a csoportvezető összesítette, és az intézményvezetés felé továbbította. A jelzetteknek megfelelően átalakított intézményi dokumentumokat a tantestület minden tagja felé továbbítottuk, melyet ők is áttekintettek, véleményezetek és egy Zoom-os értekezlet keretében elfogadtak.

A koronavírus helyzet sajnos úgy ahogy a hétköznapokban, az iskolai élet minden területén keresztülhúzta a terveket. Nagyon sok program, verseny és rendezvény került törlésre.

***Fejlesztésre váró területek***

* Minden területen lehet továbbra is törekedni az előrelépésre. A kollegáknál érzékelhető, hogy nyitottak az új szaktárgyi és szakmai kihívásokra, szívesen próbálkoznak az újjal, az ismeretlennel. A pedagógus továbbképzések során sajnáljuk, hogy a pénzügyi keret nem tudja fedezni a komolyabb – 120 órás akkreditált – új végzettséget biztosító képzéseket.
* A legtöbb fejlesztés a beszerzések és javítások területén figyelhető meg. Ahogy fentebb már felsoroltuk a pedagógusok számítógép ellátottsága ugrásszerűen javult, a titkárság elavult számítógépei további megoldásra várnak, hiszen itt történik az adatszolgáltatás, kommunikáció, beszámolók készítése. Egy esetleges géphiba megakadályozná a zökkenőmentes munkát.
* Számítógép állományunk az informatika óra megtartását biztosítja, viszont a mellette lévő nyelvi terem gépei már nem használhatók, cseréjük szükségszerű a tanórai használat érdekében.
* Az épület jó állapotban van, ám bizonyos területeken megfigyelhető az elmúlt 25 év. Folyamatos javítások, karbantartások, fejlesztések történnek, a nyári munkák is sokat javítanak az összképen. Mindezek ellenére elmondható, hogy a termek parkettájának javítása és a linóleum burkolatok cseréje rövidesen időszerű lesz, hiszen a balesetmentes környezet megteremtése mindannyiunk felelőssége.

***Tantermen kívüli digitális munkarend összegző tapasztalatai***

2020. március közepén az ismert okok miatt hirtelen állt le a tantermi oktatás. A koronavírus-helyzet erősödése és a terjedés visszaszorítása indokolta a tanulók iskolai távolmaradását. Tantestületünk nagyon gyorsan és rugalmasan reagált a kialakult helyzetre.

Tantestületi szinten e-mailen keresztül tartottuk egymással a kapcsolatot, ezen a csatornán kapták meg kollégáim a szükséges információkat a módosult oktatási helyzetre. A pedagógusok hamar megtalálták a kapcsolattartás lehetséges platformjait, melyeket egy összegző, tájékoztató e-mail keretében egymással megosztottunk. Ezek után a tantestület nagy része a Classroom-rendszeren keresztül tartotta a kapcsolatot tanítványainkkal.

A központilag kapott tájékoztatókat, segédanyagokat azonnal továbbítottuk a tanárok felé, ill. pedagógusoknak rendszeres beszámolási kötelezettsége volt az intézményvezetés felé. Az így kapott információkat, segítséget, számonkérési módokat összeszedett, rendszerezett formában továbbítottuk a tantestület minden tagjának.

A kollégák folyamatosan, a tanórának megfelelő időbeosztás alapján tartották a kapcsolatot csoportjaikkal.

Természetesen nálunk is voltak olyan tanulók, akik a csoportalapítások után nem tartották a kapcsolatot a tanáraikkal. Ezt a problémát többszöri jelzéssel, ill. a szülő tájékoztatásával oldottuk meg.

A tanulók körében felmértük a digitális oktatáshoz szükséges eszközigény meglétét. Egy tanuló jelezte problémáját, melyet az informatikai eszközparkunkból biztosított számítógéppel, monitorral, egérrel és billentyűzettel oldottunk meg. Az eszközt a tanuló az oktatás befejezése után az átvett állapotban szolgáltatta vissza.

A tanulói számonkérés volt talán a legnehezebb része a digitális oktatásnak, hiszen a visszajuttatott dolgozatok eredménye nem tükrözte mindig a valós tudást. Talán a kialakult helyzetnek is betudható, hogy a tanév végén egyetlen tanuló sem bukott meg, mindenki teljesítette az elvárt követelményeket.

Az érettségizőknél új anyag átadása már nem történt, az összefoglalások, témakör kidolgozások, rendszerezések zökkenőmentesen zajlottak, amelyek eredményességét az érettségi átlagok is bizonyítják.

A Kréta rendszeren keresztül folyamatosan zajlott az adminisztrálás, a tanulók tájékoztatása, így ez a rendszer is segítette a minél hatékonyabb oktatás megvalósulását.

Véleményem szerint a tantermi oktatás összességében hatékonyabb a tantermen kívüli digitális munkarendnél, de mi pedagógusok is megismertünk olyan platformokat, módszereket, eljárásokat, melyeket később is alkalmazni fogunk akár a tantermi oktatás idején is.

*Tanulócsoportok száma*

-  csoportbontások:

* 9. és 10. évfolyamon az idegen nyelvet tudásszint alapján minden osztályban két csoportra bontjuk (angol, német)
* 11. évfolyamtól a tantárgyválasztásnál a tanulói igények alapján alap, ill. emelt fakultációs csoportként bontjuk a következő tantárgyakat

|  |  |  |  |  |  |  |  |
| --- | --- | --- | --- | --- | --- | --- | --- |
| **Tantárgy** | **9/Ny** | **9/B** | **9/A** | **10/B** | **10/A** | **11.** | **12.** |
| **magyar nyelv és irodalom** | 1 | 1 | 1 | 1 | 1 | 3 | 3 |
| **matematika** | 1 | 1 | 1 | 1 | 1 | 3 | 3 |
| **történelem** | 1 | 1 | 1 | 1 | 1 | 3 | 3 |
| **angol nyelv** | 2 | 2 | 2 | 2 | 2 | 6 | 5 |
| **német nyelv** | 2 | 2 | 2 | 2 | 2 | 5 | 5 |
| **fizika** |  | 1 | 1 | 1 | 1 | 3 | 1 |
| **biológia** |  |  |  | 1 | 1 | 3 | 3 |

Csoportok száma:

1. idegen nyelv: angol : 9 csoport

német: 9 csoport

1. idegen nyelv: német : 9 csoport

angol: 9 csoport

A fakultációk csoportjai:

* 3 angol
* 2 német
* 2 matematika
* 2 magyar
* 2 biológia
* 2 történelem
* 2 rajz
* 3 informatika
* 2 fizika
* 2 kémia

Kollégiumi tanulócsoportok száma:

1 csoport – 20 fő

SNI-s tanulók felmentése:

4 fő SNI-s tanulónk van, egyikük felmentett a német nyelv osztályozása alól.

Egy nem SNI-s tanulók (BTMN-es) a számolási feladatok alól kapott felmentést.

***Tanulólétszám (osztályokra lebontva)***

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Osztály** | **9.Ny** | **9.B** | **9.A** | **10.B** | **10.A** | **11.B** | **11.A** | **12.B** | **12.A** | **Összesen** |
| **2019.09. 01.** | 28 | 26 | 27 | 29 | 29 | 29 | 24 | 30 | 30 | **252** |
| **2019.10. 01.** | 28 | 26 | 27 | 29 | 29 | 28 | 24 | 29 | 30 | **250** |
| **2020.06.15.** | 28 | 25 | 28 | 29 | 29 | 28 | 24 | 29 | 30 | **250** |

* Kollégiumi létszám: 20 fő

***Más településről bejárók száma***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ***Település*** | ***Fő*** | ***ebből kollégista*** | ***Település*** | ***Fő*** | ***ebből kollégista*** | ***Település*** | ***Fő*** | ***ebből kollégista*** |
| Ábrahámhegy | 1 | 1 | Gyenesdiás | 15 |  | Sümeg | 15 | 1 |
| Almásháza | 1 |  | Karmacs | 3 |  | Sümegcsehi | 2 |  |
| Alsópáhok | 10 |  | Kehidakustány | 3 | 1 | Szentes | 1 |  |
| Balatonederics | 1 |  | Keszthely | 66 | 1 | Szentgyörgyvár | 1 |  |
| Balatongyörök | 2 |  | Kéthely | 1 | 1 | Tapolca | 3 | 3 |
| Batyk | 1 | 1 | Kiscsehi | 1 |  | Türje | 1 | 1 |
| Badacsonytomaj | 1 |  | Lesencetomaj | 1 |  | Vindornyafok | 2 |  |
| Balatonszentgyörgy | 1 |  | Marcali | 1 |  | Vindornyalak | 1 |  |
| Balatonakarattya | 1 | 1 | Nemesbük | 4 |  | Vindornyaszőlős | 1 |  |
| Bókaháza | 2 |  | Nemesgulács | 1 | 1 | Vonyarcvashegy | 7 |  |
| Csabrendek | 11 | 6 | Óhid | 2 | 1 | Zalaapáti | 3 |  |
| Cserszegtomaj | 23 |  | Pacsa | 1 |  | Zalaszántó | 1 |  |
| Esztergályhorváti | 1 |  | Rezi | 4 |  | Zalaszentgrót | 8 | 1 |
| Galambok | 1 |  | Sármellék | 13 |  | ÖSSZESEN: | 219 | 20 |

***Magatartás, szorgalom***

* A szorgalmi átlag:4,17
* A tavalyi (4,12) átlagnál magasabb!
* Az iskola magatartási átlaga: 4,49
* 9 db osztályfőnöki figyelmeztetés mellett 17 db szaktanári figyelmeztetést osztottunk ki. Egy végzős tanuló nehezebben találta a gimnáziumi viselkedés határait, így nála igazgatói figyelmeztetés után tantestületi figyelmeztetésig jutottunk el.

***Hiányzások***

* Mulasztott órák száma összesen: 11413 óra
* 1 tanulóra jutó mulasztott óra: 45,65 óra/fő
* Igazolatlan órák száma összesen: 87 óra
* 1 tanulóra jutó igazolatlan óra: 0,35 óra/fő
* A hiányzások számát nehéz összehasonlítani az eddigi eredményekkel, hiszen csak 7 hónapot jártak a tanulók iskolába, de ha az így kapott számot arányosítjuk akkor is csak 65,2 óra/fő átlag jön ki, ami 12 óra/fő-vel kevesebb mint a tavalyi.

***Tanulmányi helyzet, eredmények értékelése***

* Az iskola tantárgyi átlaga: 4,24
* Kitűnő tanulók száma: 12 fő
* Tantárgyi dicséretek száma: 215 db

A legtöbb angol nyelvből (48 db), német nyelvből (32 db) és informatikából (37 db) született.

* Minden tanuló teljesítette a tanév tantárgyi követelményeit, így a nyár végén pótvizsgára nem kerül sor.

***Tantárgyi átlagok tantárgyanként, osztályonként (1. sz. melléklet)***

A számonkérések eredményeinek egyértelműsége érdekében vezettük be az 50%-os súlyú jegyet, melyet többen használtak. Sok diákunk dolgozott becsületesen, odafigyelve a tanári magyarázatokra, de sajnos minden osztályban volt néhány tanuló, aki úgy képzelte, hogy ez most egy hosszabb nyári szünet. Úgy gondolom, hogy szeptemberben egy gyors átismétlést kell tartanunk, a hiányzók felé jelezve a hiányosságaikat. Véleményem szerint a személyes kapcsolattartás hiánya rányomta a bélyegét az utolsó 3 hónapra. A legnehezebb pedig a számonkérések eredményének és a valós tudásnak az egymáshoz közelítése volt.

Az idei nyár sem múlik el szintvizsga nélkül. Már most 3-4 tanuló és szülő jelezte a gimnáziumba jöveteli szándékát. Az eddigieknek megfelelően az iskolaváltás csak abban az esetben realizálódhat, ha tudásukról meggyőzik a csoportban oktató tanárokat.

Tanulmányi sorrend a következő:

1. 9. Ny – 4,55

2. 12. A – 4,36

3. 10. A – 4,29

4. 10. B – 4,22

5 – 8. 9. A, 9. B, 11. B, 12. B – 4,16

9. 11. A – 4,08

Minden osztály megtartotta vagy javított a tavalyi átlagán, valamint minden osztály 4,00 feletti átlagot produkált.

A tantárgyi átlagoknál a készségtárgyak viszik a prímet. Ének, dráma, informatika, testnevelés átlaga 4,8 fölött van. A sor végén matematika (3,67) és kémia (3,71) áll. Négyes alatti átlagot 5 tantárgyból számoltunk ki.

A szorgalmi átlag: 4,17. Pedig itt még az eltűnő diákok inaktivitását is figyelembe vettük.

***Kompetenciamérési eredmények értékelése***

|  |  |  |  |
| --- | --- | --- | --- |
| ***Mérési***  ***terület*** | ***Hévízi Bibó***  ***Gimnázium*** | ***országos középiskolai eredmény*** | ***négy évfolyamos gimnáziumi eredmény*** |
| matematika | 1788 | 1670 | 1747 |
| szövegértés | 1789 | 1661 | 1749 |

A táblázat adatai alapján is látszik, hogy a matematikát és szövegértést tanító kollegák elkötelezett munkájának köszönhetően eredményeink előrelépést mutatnak, melyeket ha összehasonlítunk a hasonló paraméterekkel rendelkező gimnáziumokhoz, pozitív véleményt formálhatunk. Ezt a munkát kell folytatnunk a következő tanévek során is.

Ebben a tanévben a koronavírus-helyzet miatt a kompetenciamérés elmaradt.

***Felsőfok beiskolázás (2018/2019. tanév alapján)***

|  |  |  |  |
| --- | --- | --- | --- |
| **Érettségi vizsgát tett tanulók száma** | **Felsőfokú végzettséget adó képzés** | **OKJ-s szakmai végzettséget adó szakképzés** | **nem tanul tovább** |
| 56 fő | 41 fő | 7fő | 8 fő |

Gimnáziumunk továbbra is kétféle képzést kínál az általános iskoláknak. A 4 évfolyamos és az 5 évfolyamos nyelvi előkészítő képzésünk is nagy népszerűségnek örvend a 8. osztályos diákok és szüleik körében. Meghirdetett tagozatainkra 3-5-szörös a túljelentkezés. A felvételi menetébe beépített szűrők biztosítják, a megfelelő képességgel és hozzáállással rendelkező tanulók bekerülését.

Az egyéves intézményvezetői megbízásom idejére a cél nem lehetett más, mint a gimnázium neveltségi, tanulmányi és népszerűségi szintjének fenntartása, növelése. Ezeknek a feladatoknak a kollegák támogatásával megfeleltünk, a célokat elértük, teljesítettük.

Az iskola állapotának folyamatos fejlesztése megvalósult.

***Szakkörök***

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Ssz.** | **Szakkör** | **Létszám** | **Osztály/ évf.** | **Tanár** | **Nap** | **Óra** | **Óraszám** | **Terem** | **Megj.** |
| 1. | Rajz | 9 | 9. Ny | Gál Tamás | szerda | 7-8. | 2 | 32 | alkotókör |
| 2. | Filmklub | 6 | 9-12. | Gál Tamás | péntek | 7-8. | 2 | 32 | mozgókép |
| 3. | Fotó-videó | 10 | 9. Ny | Imeli István | szerda | 7-8. | 2 | 41 | alkotókör |
| 4. | Honlap-készítés | 8 | 10-11. | Imeli István | péntek | 7-8. | 2 | 41 | szakkör |
| 5. | Informatika | 27 | 9.A | Imeli István | hétfő | 9. | 1 | 41 | szakkör |
| 6. | Informatika | 17 | 11. A | Imeli István | kedd | 9. | 1 | 41 | szakkör |
| 7. | Fizika | 8 | 12. | Fraller Csaba | csütörtök | 7-8. | 2 | 18 | mérés |
| 8. | Fizika | 1 | 12. | Fraller Csaba | hétfő | 7. | 1 | 15 | ér.felk. |
| 9. | Matematika | 9 | 10. B | Szivósné Terbe Márta | hétfő | 8 | 1 | 31 | szakkör |
| 10. | Kémia | 3 | 12.. | Galuskáné Csöndes Eszter | kedd | 0. | 1 | 4 | érettségi felkészítő |
| 11. | Biológia | 7 | 12. | Horváth  Károlyné | csütörtök | 7. | 1 | 4 | ér. felk. |
| 12. | Biológia | 14 | 11. | Horváth  Károlyné | kedd | 0. | 1 | 15 | szakkör |
| 13. | Kreatív | 10 | 9. | Zámbó  Andrea | szerda | 7-8. | 2 | 15 | alkotókör |
| 14. | Földrajz | 3 | 12. B | Hiz György | péntek | 7. | 1 | 12 | ér. felk. |
| 15. | Testnevelés | 9 | 9-12. | Nagy  Boldizsár | csütörtök | 8-9. | 2 | T | sportkör |
| 16. | Testnevelés | 5 | 12. | Péter Csaba | hétfő | 9. | 1 | T | ér. felk. |
|  | **Összesen** | **146** |  |  |  |  | **23** |  |  |

***Egyéb tevékenységek***

* A Bibó Nap, gólyatábor, szalagavató, iskolai Advent, Bibó Bál, Ballagás mind-mind visszatérő eseménye az iskolának.
* A zalaegerszegi színházlátogatások, szekszárdi német nyelvű színház, angol nyelvű színház, költészet napi program, történelmi témájú kirándulások, rendhagyó irodalom órák, Operakaland, Filharmónia, Parlamenti látogatás, Séta program, vizuális-kultúrás kirándulás, Csokonai Napok, Grazi Karácsonyi Vásár, Városi Ünnepeken való részvétel mind-mind szélesíti, színesíti tanulóink ismereteit.
* Ebben az évben is lezajlott két pedagógus irányítása mellett, 6 osztály részvételével a Pénz7 témahét. A tavalyi évhez képest 4 új csoportot vontuk be a témahét programjába. A tapasztalatok idén is pozitívak, további folytatásra ösztönzők.
* Hévíz Városának részvétele mellett több diákunk vett részt uniós programokon. Több külföldi települést képviselő diákkal dolgoztak együtt, fejlesztették tájékozottságukat helyben és külföldön is. A nyár folyamán Hévíz Város Önkormányzatával együttműködve EU-s projekt keretében fejlesztjük a robotika iránt érdeklődő pedagógusok és tanulók lehetőségeit.
* A sportesemények Közgáz Kupa, Asbóth Kupa, Fair Play Kupa, röplabda házibajnokság, diákolimpiai megmérettetések.
* A Szülői Munkaközösség által szervezett Bibó-bál remekül sikerült a Carbona Hotelben. A résztvevők számára emlékezetes szórakozás, a Gimnázium Alapítványa számára pedig jó bevételi forrás volt.
* Fraller Csaba közreműködésével valamint a Nagykanizsai Tankerületi Központ támogatásával, pályázatot nyújtottunk be a „Tehetségsegítés feltételrendszerének javítását célzó hazai programok támogatása” című pályázati felhívásra. Pályázatunkat elfogadták, mivel a kiírásnak minden szempontból megfelelt, az elbírálás eredményére várunk.

***Érettségihez kapcsolódó adatok***

A tavaszi érettségi időszakban gimnáziumunkban a végzősök mellett 1 fő külsős, exbibós fiatal tett érettségit. Az előrehozott érettségi lehetőségét törvényileg nem engedélyezték, így alsóbb évfolyamosainknak később kell megtenniük tervezett vizsgáikat.

* Végzett 12. évfolyamosok száma: 59 fő
* Vizsgázók száma: 60 fő
* Középszintű érettségi vizsgát tett tanulók száma: 60 fő
* Emelt szintű érettségi vizsgát tett tanulók száma: 58 fő
* Előrehozott érettségi vizsgát tett tanulók száma: 0 fő

|  |  |  |
| --- | --- | --- |
| 2019/2020. | középszint | emeltszint |
| tavaszi vizsgaidőszak tantárgyankénti érettségi eredményei | tantárgyi átlag | tantárgyi átlag |
| magyar nyelv és irodalom | 4,4 | 4 |
| matematika | 3,78 | 4,5 |
| történelem | 3,71 | 4,79 |
| magyar mint idegen nyelv | 5 |  |
| angol nyelv | 4,15 | 4,08 |
| német nyelv | 4,5 | 5 |
| orosz nyelv |  | 5 |
| biológia | 4 | 4,67 |
| fizika | 4 | 5 |
| földrajz | 3,67 |  |
| informatika | 4 | 3,25 |
| kémia | 3 | 4 |
| testnevelés | 4,75 | 5 |
| **jegyek átlaga:** | **4,03** | **4,64** |

***Nyelvvizsgát tett tanulók száma***

(évfolyamonként, szintenként)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Osztály** | **9.Ny** | **9.B** | **9.A** | **10.B** | **10.A** | **11.B** | **11.A** | **12.B** | **12.A** | **Összesen** |
| **angol B2 komplex**  **(közép)** |  |  | 3 | 1 | 3 | 6 | 12 | 7 | 21 | 53 |
| **angol C1 komplex**  **(felső)** |  |  |  |  |  |  | 1 |  | 4 | 5 |
| **német B2 komplex**  **(közép)** |  |  |  |  | 1 |  |  | 4 | 9 | 14 |
| **német C1 komplex**  **(felső)** |  |  |  |  |  |  |  |  |  | 0 |
| **orosz C1 komplex**  **(felső)** |  |  |  |  |  | 1 |  |  |  | 1 |

***Versenyeredmények***

**Vörös Balázs** 12/A osztályos tanuló az angol OKTV II. fordulójába jutott.

Felkészítő tanára: Balázs Judit

A **Bólyai matematika** csapatversenyen:

Értl Zsófia, Kopasz Bódi Tibor, Jäger Dávid, Vörös Balázs 12/B, 12/A 24. helyezett

Görhes Veronika, Szabó Boglárka, Horváth Péter Dávid Olivér 9/B 32. helyezett

Dorkó Viktória, Dóber Ildikó, Kulcsár Liliána, Forgács Karolina 10/A 47. helyezett

Magyar Gergely, Sztaracsek Albert, Ferenczi Csongor, Hársfalvi Kristóf 10/B 34. hely

Bujtor Barnabás, Kovács Hunor, Nagy Gergő, Sági Roland 10/A 70. hely

Deli Sára, Fazekas Liliána, Mikola Dávid, Móricz Marcell 11/B 21. hely

**A megyei matematika** versenyen:

Horváth Péter 9/B 20. helyezett; Molnár Andrea 10/B 35. helyezett,

Magyar Gergely 10/B 33. helyezett; Mikola Dávid 11/B 25. helyezett,

Jäger Dávid 12/A 17. helyezett; Ertl Zsófia12/B 24. helyezett,

Lovró Kármen 12/B 31. helyezett; Kopasz-Bódi Tibor 12/B 32. helyezett lett.

Iskolánk fiú labdarúgó csapata a **városi teremlabdarúgó diákolimpián1. helyezést** ért el.

Csapat tagjai:

* Görhes András, Vella Dániel Zsolt, 12/B
* Tóth Ferenc, 11/A
* Kovács Hunor Lehel, 10/A
* Bogdán Dániel, Paulin Bence, Sándor Barnabás, 9/A

Iskolánk lány labdarúgó csapata a **városi teremlabdarúgó diákolimpián2. helyezést** ért el.

Csapattagok:

* Andor Boglárka, 10/A
* Fridecz Nóra, Mile Réka, Tombor Viktória 9/A
* Gombár Kata, Hetyei Csenge, Zsiga Lili 11/A
* Sándor Kata, 12/A
* Szücs Renáta Fanni 10/B

**KÖZGAZ Kupán** iskolánk fiú focicsapata **1. helyezést** ért el.

Csapat tagjai:

* Görhes András, Kopasz-Bódi Tibor, Pintér Ákos, Vella Dániel Zsolt, 12/B
* Bogdán Dániel, Paulin Bence, Sándor Barnabás, 9/A
* Mayer Dávid, 11/A

**Kopasz-Bódi Tibor** a torna **Gólkirályi** címét érdemelte ki.

**KÖZGAZ Kupán** iskolánk lány focicsapata **3. helyezést** ért el.

Csapattagok:

* Andor Boglárka, 10/A
* Fridecz Nóra, Mile Réka, Tombor Viktória 9/A
* Gombár Kata, , Sipos Rebeka, Zsiga Lili 11/A
* Sándor Kata, 12/A
* Szücs Renáta Fanni 10/B

**Andor Boglárka** a torna **Legjobb játékosa** címet érdemelte ki.

A **Fair Play Kupa** labdarúgó őszi fordulójában iskolánk **lány focicsapata2. helyezett** lett.

Csapattagok:

* Andor Boglárka, 10/A
* Fridecz Nóra, Mile Réka, Tombor Viktória 9/A
* Gombár Kata, Zsiga Lili 11/A
* Sándor Kata, 12/A
* Szücs Renáta Fanni 10/B

**Iskolánk fiú kosárlabda csapata** a **Városi kosárlabda diákolimpián2. helyezett** lett

Csapattagok:

* Albert Bálint, Hegedüs Benedek, Mayer Dávid 11/A
* Baurand Robert, 12/A
* Deák Zétény, Baurand David, Sági Roland 10/A
* Karácsony Márk Dániel, 12/B
* Kovács Ádám, Sztaracsek Albert 10/B

**Megyei német nyelvi verseny végeredmény:**

Bödő Zoltán Árpád 9/B osztály, 9/II. kategória 1. hely

Felkészítő tanára: Zámbó Andrea

Farkas Vivien 10/B osztály, 10/II. kategória 3. hely

Farkas Balázs 10/B osztály, 10/II. kategória 4. hely

Felkészítő tanára: Elekes Lívia

Dudás Emese Borbála 9/A osztály, 10/II. kategória 1. hely

Felkészítő tanára: Elekes Lívia, Zámbó Andrea

**Megyei angol nyelvi verseny végeredmény:**

Hársfalvi Kristóf 10/B osztály, 10/I. kategória 9. hely

Felkészítő tanára: Dr. Horváthné Bolla Györgyi

**Asztalitenisz:**

Molnár István (amatőr kategória) 11/A megyei 1. hely

Móricz Marcell 11/B megyei 1. hely

Csősz Tóth János 12/A megyei 2. hely

Móricz Marcell –Csősz-Tóth János- Molnár István csapat – megyei 1. hely

**Lábtoll:**

Sándor Barnabás 9/A megyei 1. hely

fiú csapat megyei 1. hely

Hetyei Nóra 9/B osztályos tanuló az

„Ország jó tanulója - jó sportolója” és

„Keszthely város jó tanulója - jó sportolója „ címet érdemelte ki.

Sajnos több városi, megyei és országos verseny elmaradt március közepe után.

***Differenciált képességfejlesztés, felzárkóztatás, tehetséggondozás***

* 4 fő SNI és 11 fő BTMN-es diákunk van. Mindegyikük tanulási nehézséggel küzd. 4 fő kapott heti szintű segítséget utazó gyógypedagógustól.
* A magántanuló státusz megszűnt, helyette az egyéni tanrend minősítés lépett be. 1 fő egyéni tanrendesünk van, aki a versenysport miatt kérte és kapta meg ezt a kedvezményt. Ő tanköteles korú (9/B – Hetyei Nóra)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Osztály** | **9.Ny** | **9.B** | **9.A** | **10.B** | **10.A** | **11.B** | **11.A** | **12.B** | **12.A** | **Összesen** |
| **Tanuló létszám** | 28 | 25 | 28 | 29 | 29 | 28 | 24 | 29 | 30 | **250** |
| **Hátrányos helyzetű** | 0 | 0 | 0 | 0 | 0 | 0 | 0 | 0 | 0 | **0** |
| * **ebből halmozottan hátrányos helyzetű** | 0 | 0 | 0 | 0 | 0 | 0 | 0 | 0 | 0 | **0** |
| **SNI** | 1 | 1 |  |  |  | 1 |  | 1 |  | **4** |
| **BTM** | 3 | 1 | 1 |  | 2 | 1 | 2 | 1 |  | **11** |
| **Egyéni tanrendes** |  | 1 |  |  |  |  |  |  |  | **1** |

***Lemorzsolódás csökkentése érdekében tett intézkedések, gyermekvédelmi munka***

Az osztályfőnöki munkaközösség folyamatosan egyeztet a felmerülő problémák megoldásáról, ill. a problémás tanulókkal való kapcsolatépítés érdekében. Gyermekvédelmi felelős kollega a tanév során rendszeresen vesz részt a városban gyermekvédelmi megbeszéléseken és egyeztetéseken. A kapott információkat értekezleten a tantestülettel is megosztja.

Az osztályfőnökök folyamatosan figyelik a lemorzsolódással veszélyeztetett tanulókat. Az adott tanulók szüleivel folyamatosan egyeztetnek, s közösen keresik a megoldási módokat. A tanulók személyét illetően a kréta rendszer kimutatása is segíti munkájukat. Ezeknek a tevékenységeknek köszönhetően tanév zárásakor nem volt lemorzsolódással veszélyeztetett tanuló gimnáziumunkban.

***Könyvtári munka értékelése***

1 fő könyvtáros segíti a tanárok és a diákok munkáját és kereséseit a Nagy László könyvtárunkban. Teljes állásban reggeltől délutánig végzi a könyvtárral kapcsolatos feladatokat, fejlesztéseket, leltározások, ingyenes tankönyvekkel kapcsolatos dokumentációt. A tankönyvfelelősi feladatokat is ő látja el ettől a tanévtől intézményünkben.

***Diák-önkormányzati munka értékelése (2. sz. melléklet - DÖK beszámoló)***

Diákönkormányzatunk az elmúlt tanéveknek megfelelően hatékony munkát végez, Horváth Károlyné diákönkormányzat koordináló pedagógus irányítása mellett. Rendszeres üléseiken megvitatják a diákságot érintő problémákat és megfogalmazzák az iskolavezetés felé kéréseiket, igényeiket. Az új vezetőség zökkenőmentesen vette át az irányítást. Fazekas Liliána az Országos Diákparlament Nagygyűlésén rendszeresen képviselte intézményünket. A Zalai és az Országos Diákparlament is őt választotta egyik vezetőségi tagjának.

***Tanulóbalesetek***

Az idei tanévben az előrelátó tervező és szervező munkának is köszönhetően tanulóbaleset nem történt iskolákban.

***Pályázatok***

* Intézményünk Hévíz Városával együttműködve 2020. nyarától EU-s pályázaton vesz részt, melynek célja a robotika megismerése, a tanóra menetbe való beléptetése és a tanulókhoz a természettudományos tantárgyak közelebb hozatala. A pályázat keretében laptopokkal, és egy komplett robotkarral gazdagodik iskolánk.
* Fraller Csaba közreműködésével valamint a Nagykanizsai Tankerületi Központ támogatásával, pályázatot nyújtottunk be a „Tehetségsegítés feltételrendszerének javítását célzó hazai programok támogatása” című pályázati felhívásra. Pályázatunkat elfogadták, mivel a kiírásnak minden szempontból megfelelt, az elbírálás eredményére várunk. A pályázat célja a gimnázium természettudományos eszközparkjának fejlesztése, a tanulók érdeklődésének felkeltése a tervezés és programozás iránt.

1. **Az intézmény kapcsolatrendszere**

* Az intézmény alkalmazotti közösségén belül az alacsony létszámra való tekintettel személyes kapcsolattartás folyik. A szükséges információkat átadjuk a kollégáknak, ha több tanárt érint akkor a e-mail-en tájékoztatjuk őket. Rendszeres nevelőtestületi értekezleten vitatjuk meg a problémákat, aktualitásokat és a ránk váró feladatokat. Intézményünkben hosszú idő óta ugyanazokkal a szakmai munkaközösségekkel dolgozunk, amelyeknek vezetői koordinálják a munkaközösségek munkáját, szervezik és felügyelik a megrendezendő programokat, elkészítik a jelentéseket. A koronavírus helyzetre való tekintettel 2020. márciusától a személyes egyeztetések leginkább telefonon történtek, ill. néhány esetben Zoom-os tantestületi megbeszélés során. A fő hangsúly az elektronikus üzenetváltásokra tevődött át. (*3. sz. melléklet – munkaközösségek beszámolói*)
* Az iskola Szülői Munkaközössége nagy segítségére van gimnáziumunk vezetőségének és alapítványunk kuratóriumának munkájában. Az alkalmankénti megbeszélésen tájékoztatjuk őket az iskolát érintő programokról, feladatokról, változásokról, ők pedig ötleteikkel, kapcsolatrendszerükkel segítik munkánkat. Legnagyobb feladatuk az iskolai szülői munkaközösségi bál megszervezése, amelyet idén is a Hotel Carbonában, remek ötletekkel megfűszerezve rendeztek meg. A bál bevétele a gimnázium alapítványának munkáját segíti. Az alapítvány a befolyt összegekből gazdálkodva támogatja a tehetséges rászoruló, remek eredményeket felmutató tanulóinkat, ill. segíti a kisebb értékű tárgyi eszközök beszerzését is.
* Iskolánk állandó kapcsolatot tart fenn a környező általános és középiskolákkal. Ebből a kapcsolatból kiemelkedik a Hévízi Illyés Gyula Általános Iskolával, ill. a Keszthelyi Vajda János Gimnáziummal való heti szintű kapcsolattartás. Itt kell megemlítenem a hosszú időre visszanyúló testvériskola kapcsolatunkat a segesvári Mircea Eliade Főgimnázium magyar tagozatával. Ebben a tanévben szeptemberben látogattak meg bennünket néhány nap erejéig, ahol a Vajda János Gimnáziummal együttműködve, tartalmas programokkal gazdagítottuk napjaikat.
* Az iskola orvosi, iskolafogászati, és iskolavédőnői szolgálat zökkenőmentesen működik, minden vizsgálat időben megtörténik, bár a tanórák ideje alatt történő ellenőrzések néha feszültséget okoznak.

1. **Ellenőrzési tevékenység és azok eredményei**

* Katasztrófa-védelmi ellenőrzés is folyt iskolánkban, amely apróbb hiányosságokat, pótlásokat feltárt, de szerencsére komoly gond nem merült fel. A problémákat a tankerület segítségével azóta orvosoltuk. A tűzgátló ajtó a javítás óta hibátlanul működik.
* A pedagógus minősítések következtében is több óralátogatás történt a tanév során.

1. **Összegzés**

* Véleményem szerint a Nagykanizsai Tankerülettel és a Keszthelyi Irodájával is a tanév során jól tudtunk együtt dolgozni. A tankerületi dolgozók segítségünkre voltak, felmerülő kérdéseinkre válaszoltak, vagy utána néztek a lehetőségeknek. A fejlesztési igényeinket támogatták, segítették azok megvalósulását. Természetesen egy kapcsolat mindig kétoldalú, ezért mi is megtettünk mindent annak érdekében, hogy a beszámolóink pontosak, előremutatóak legyenek, és időben megtörténjen leadásuk. A koronavírus-helyzet során sok segítséget és iránymutatást kaptunk, amelyek felhasználásával könnyebben irányítottuk napi munkánkat.
* A szükséges előadás, ill. témaigényeinket a POK felé a felméréskor jeleztük, és azóta az érintett kollegákkal a kapcsolatot is felvettük.
* A 2020/2021-es tanév több feladatot ró az iskolára, hiszen a fejlesztések mellett a pedagógusminősítések és önértékelések is a terhet jelentenek az intézményvezetésnek. A cél továbbra is az kell legyen, hogy a Hévízi Bibó István Gimnázium és Kollégium meghatározó középfokú oktatási intézménye legyen a régiónak, és az általános iskolás diákok és szülők lehetséges és vágyott továbbtanulási célként tekintsenek intézményünkre.